**Zmluva o dielo zmluva č.: /2022**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: |  |
| zápis: | Obchodný register Okresného súdu Bratislava I, oddiel: Sa, vložka č.: 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) ako výsledku verejného obstarávania s predmetom zákazky: ***„Aplikácia na preberanie stanovíšť a vykonávanie kontrol kvality a BOZP“***. Predmetom zákazky je vytvorenie a dodanie systému mobilnej aplikácie na technológii Microsoft Office 365 – PowerApps alebo Biznis proces aplikácie na platforme Microsoft Framwork podľa tejto zmluvy (ďalej len „**dielo**“). Vykonanie diela pozostáva z nasledujúcich fáz:* Analýza: začiatok realizačného procesu – Prípravné práce (konzultácie, príprava detailného projektového plánu, príprava funkčnej špecifikácie)
* Technická realizácia
* Ukončenie realizácie projektu
* Zaškolenie
* Funkčné testovanie (na úrovni developera)
* Zahájenie testovacej prevádzky na úrovni užívateľa (bez testovacích scenárov)
* Ukončenie testovacej prevádzky a akceptácia projektu
* Odovzdanie do prevádzky

Podrobná špecifikácia diela je uvedená v prílohe č. 1 Technická špecifikácia, ktorá je neoddeliteľnou súčasťou tejto zmluvy (ďalej len „**príloha č.1**“). |
| **dodacia lehota:** | Zhotoviteľ je povinný začať vykonávať práce na tvorbe analýzy (1. fáza projektu podľa prílohy č. 1) najneskôr do štrnástich (14) dní odo dňa účinnosti tejto zmluvy.Zhotoviteľ je povinný vytvoriť pre objednávateľa analýzu najneskôr do desiatich (10) pracovných dní odo dňa účinnosti zmluvy, ak sa zmluvné strany nedohodnú inak. Zhotoviteľ je povinný dodať celé dielo so všetkými súčasťami podľa prílohy č.1 objednávateľovi do šiestich (6) mesiacov odo dňa účinnosti zmluvy. |
| **miesto plnenia:** | sídlo objednávateľa |
| **zmluvná cena:** | Uvedená v prílohe č. 2 Cena | **cena je:** | pevná [ ]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zhotoviteľ zabezpečí na vlastné náklady vypracovanie pracovného postupu a časový priebeh realizácie diela (ďalej len „**časový harmonogram**“), ktorý predloží na odsúhlasenie objednávateľovi do desiatich (10) dní odo dňa účinnosti tejto zmluvy, pričom až po odsúhlasení časového harmonogramu objednávateľom je zhotoviteľ oprávnený začať vykonávať dielo. Objednávateľ doručený časový harmonogram vyhodnotí bez zbytočného odkladu a prípadné úpravy oznámi zhotoviteľovi za účelom ich zapracovania najneskôr do desiatich (10) pracovných dní od predloženia časového harmonogramu na schválenie objednávateľovi.
2. Zmluvné strany sa zaväzujú, že počas vykonávania prác zhotoviteľa na analytickej časti diela budú aktívne spolupracovať a zhotoviteľ bude postupovať pri príprave analýzy podľa pokynov objednávateľa a v zmysle prílohy č. 1. Výsledkom tejto analytickej časti je analýza, ku ktorej môže objednávateľ zaslať pripomienky do desiatich (10) pracovných dní odo dňa prevzatia analýzy. V prípade, ak sa v tejto lehote objednávateľ nevyjadrí, má sa za to, že s analýzou súhlasí.
3. Zmluvné strany sa dohodli, že reakčná doba na začiatok plnenia konfiguračných zmien diela je do desiatich (10) pracovných dní od vyzvania zhotoviteľa objednávateľom v súlade s časovým harmonogramom odsúhlaseným zmluvnými stranami. Zmluvné strany sa dohodli, že reakčná doba na začiatok plnenia programátorských prác diela je do desiatich (10) pracovných dní od vyzvania zhotoviteľa objednávateľom v súlade s časovým harmonogramom odsúhlaseným zmluvnými stranami. Zmluvné strany sa zaväzujú dodržiavať časový harmonogram.
4. Zhotoviteľ je povinný zabezpečiť všetky databázy a dáta, ktoré vzniknú počas trvania tejto zmluvy proti zničeniu, strate alebo poškodeniu.
5. V prípade, ak predmet diela a/alebo požadovaná funkcionalita diela nie sú plne funkčné, zhotoviteľ je povinný vykonať opravu diela najneskôr do siedmich (7) pracovných dní odo dňa doručenia reklamácie, ak sa zmluvné strany nedohodnú inak. Zhotoviteľ nie je oprávnený si účtovať odmenu za čas, ktorý bol potrebný na vykonanie opravy podľa tohto bodu tejto zmluvy, pokiaľ nebola vada preukázateľne zavinená nesprávnym používaním alebo poškodením objednávateľa.
6. Zmluvné strany sa dohodli, že zhotoviteľ je povinný začať odstraňovať vady/chyby/poruchy diela najneskôr do piatich (5) pracovných dní od reklamovania vady/chyby/poruchy diela objednávateľom, pričom zhotoviteľ sa zaväzuje odstrániť vady/chyby/poruchy diela v súlade s VOP. Ostatné ustanovenia čl. XVI VOP týmto nie sú dotknuté.
7. Databázy vytvorené počas platnosti zmluvy, ako aj databázy sprístupnené objednávateľom zhotoviteľovi na základe alebo v súvislosti s touto zmluvou, vrátane všetkých dát v nich obsiahnutých, sú vlastníctvom objednávateľa a objednávateľ k nim vykonáva, resp. bude vykonávať výhradné majetkové práva v zmysle zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“). V prípade, ak by, bez ohľadu na dôvod, majetkové práva k databázam vykonával zhotoviteľ, zhotoviteľ sa zaväzuje bez zbytočného odkladu udeliť objednávateľovi bezodplatnú, výhradnú a vecne, časovo a územne neobmedzenú licenciu podľa § 65 a nasl. Autorského zákona na použitie databáz alebo ich častí, a to na všetky pri uzatváraní zmluvy známe spôsoby použitia diela, a vykonať všetky na to potrebné úkony. Zhotoviteľ nesmie ďalej rozširovať a využívať tieto databázy bez súhlasu objednávateľa počas, ani po ukončení tejto zmluvy. Zhotoviteľ sa zaväzuje pri ukončení tejto zmluvy databázy odovzdať objednávateľovi a vymazať všetky ich kópie a zálohy, ktoré vyhotovil v súvislosti s plnením tejto zmluvy. Ostatné licenčné ustanovenia v zmysle VOP ostávajú v platnosti.
8. Zhotoviteľ sa zaväzuje vykonať skúšky podľa čl. III tejto zmluvy, t. j. testovaciu prevádzku v trvaní minimálne pätnásť (15) pracovných dní, pričom až po riadnom vykonaní skúšok je zhotoviteľ oprávnený odovzdať dielo objednávateľovi. Pre vylúčenie pochybností, objednávateľ podpíše preberací protokol o odovzdaní diela až po riadnom vykonaní skúšok.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**III. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu
	2. Náklady na vykonanie skúšok znáša zhotoviteľ.
	3. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
	4. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
	5. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
	6. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
	7. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**IV. Trvanie zmluvy**

* 1. Táto zmluva sa uzatvára na dobu určitú, do dvanástich (12) mesiacov odo dňa účinnosti tejto zmluvy.

**V. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
	5. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia  |
| 2. | Cena  |
| 3. | Zásady práce a správania sa zamestnancov dodávateľa |
| 4. | Návrh riešenia zhotoviteľa  |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke: OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |